IMF ຂໍໃຫ້ ສຫລ ຍົກເລີກ ການຕັດ ການໃຊ້ຈ່າຍ ລົງຢ່າງ ຫຼວງຫຼາຍ
ອົງການ IMF ຮຽກຮ້ອງໃຫ້ຍົກເລີກ ການຕັດການໃຊ້ຈ່າຍ ຂອງລັດຖະບານສະຫະລັດ ລົງຢ່າງຫຼວງຫຼາຍ ທີ່ເລີ້ມມີຜົນບັງຄັບໃຊ້ ໃນເດືອນມີນາ ປີນີ້.
ອົງການກອງທຶນສາກົນຫຼື IMF ຮຽກຮ້ອງໃຫ້ສະຫະລັດຍົກເລີກ ການຕັດການໃຊ້ຈ່າຍ ເປັນຈຳນວນຫຼວງຫຼາຍ ຂອງລັດຖະບານ ລົງ ທີ່ມີຂຶ້ນໃນຕົ້ນປີນີ້ ໂດຍກ່າວວ່າ ມັນເປັນການຈ່ອງດຶງ ບໍ່ໃຫ້ ເສດຖະກິດເຕີບໂຕ ໃນການທົບທວນປະຈຳປີຂອງຕົນ ກ່ຽວກັບການເຕີບໂຕຂອງ ເສດຖະກິດສະຫະລັດ ຊຶ່ງເປັນເສດຖະກິດ ທີ່ໃຫຍ່ທີ່ສຸດ ຂອງ ໂລກນັ້ນອົງການ IMF ກ່າວໃນວັນສຸກວານນີ້ວ່າການຕັດການ ຂາດດຸນງົບປະມານຂອງສະຫະລັດລົງ ໃນປີ 2013 ແມ່ນເປັນ ໄປແບບໄວໂພດແລະບໍ່ໄດ້ວາງແຜນເປັນຢ່າງດີ ອົງການ IMF ເວົ້າວ່າ ຄວນຈະໃຊ້ການຕັດການໃຊ້ຈ່າຍ ໃນໄລຍະຍາວ ກ່ຽວ ກັບໂຄງການຕ່າງໆຂອງລັດຖະບານລົງພ້ອມທັງການຂຶ້ນພາສີນຳແທນການຕັດທີ່ເອີ້ນວ່າ sequester ນັ້ນ ວໍຊິງຕັນ ໄດ້ຕັດງົບປະມານ ຂອງລັດຖະບານກາງລົງ 80 ພັນລ້ານໂດລາ ໃນເດືອນມີນາ ຜ່ານມາ ຫຼັງຈາກປະທານາທິບໍດີບາຣັກ ໂອບາມາ ແລະສະມາຊິກພັກຣີພັບບລີກັນທີ່ເປັນ ຝ່າຍຄ້ານຢູ່ໃນລັດຖະສະພາ ບໍ່ສາມາດທີ່ຈະຕົກລົງກັນໄດ້ກ່ຽວກັບແຜນການທາງເລືອກ ເຖິງແມ່ນອົງການ IMF ໄດ້ສະແດງຄວາມວິຕົກກັງວົນກໍຕາມ ແຕ່ອົງການດັ່ງກ່າວຊຶ່ງມີສຳ ນັກງານໃຫຍ່ ຕັ້ງຢູ່ທີ່ກຸງວໍຊິງຕັນ ກໍກ່າວວ່າ ເສດຖະກິດໂດຍລວມຂອງສະຫະລັດ ແມ່ນດີ ຂຶ້ນ ທ່ານນາງ Christine Lagarde ຫົວໜ້າອົງການ IMF ກ່າວວ່າ ມີຮ່ອງຮອຍຫລາຍ ຢ່າງທີ່ສະແດງໃຫ້ເຫັນວ່າ ການຟື້ນໂຕ ຄືນຂອງເສດຖະກິດຢູ່ໃນສະຫະລັດແມ່ນພວມໄດ້ ຮັບແຮງກະຕຸ້ນ ອົງການ IMF ກ່າວວ່າ ຕົນຄາດວ່າເສດຖະກິດສະຫະລັດ ຈະຂະຫຍາຍໂຕຊ້າລົງໃນປີນີ້ ຄືຫຼຸດລົງເປັນ 1 9 ເປີເຊັນຈາກອັດຕາການເຕີບໂຕ 2 2 ເປີເຊັນໃນປີກາຍນີ້ ກ່ອນທີ່ຈະ ເພີ້ມຂຶ້ນໃນປີ 2014 ແຕ່ອົງການ IMF ທີ່ມີສຳນັກງານຢູ່ກຸງວໍຊິງຕັນເວົ້າວ່າ ເສດຖະກິດອາເມຣິກັນອາດຈະຂະ ຫຍາຍໂຕຕື່ມອີກຫຼາຍເຖິງ 1 75 ເປີເຊັນ ຖ້າຫາກການຕັດງົບປະມານແບບ sequester ບໍ່ໄດ້ມີຜົນບັງຄັບໃຊ້ ເສດຖະກິດອາເມຣິກັນພວມຟື້ນໂຕຄືນຢ່າງຊ້າໆຈາກສະພາບເສດຖະກິດຕົກຕໍ່າປີ 2009 ແລະການຂາດດຸນງົບປະມານທີ່ເຮື້ອຮັງຂອງລັດຖະບານພວມຫຼຸດລົງ